ร.ย.ส.ท.มอบสิทธิพิเศษสมาชิก
&nbsp;ร.ย.ส.ท. ผนึกกำลังบริษัทประกันภัยรถยนต์ชั้นนำมอบสิทธิพิเศษแก่สมาชิก
11 ม.ค. 2554

ร.ย.ส.ท. ผนึกกำลังบริษัทประกันภัยรถยนต์ชั้นนำมอบสิทธิพิเศษแก่สมาชิก
นายสมใจนึก เองตระกูล นายกราชยานยนต์สมาคมแห่งประเทศไทยในพระบรมราชูปถัมภ์ กล่าวว่า  ทาง ร.ย.ส.ท. ได้ร่วมลงนามในข้อตกลงกับ บริษัท ทิพยประกันภัย  และ บริษัท ไทยศรีประกันภัย   โดยจัดทำโปรแกรมมอบส่วนลดในการทำประกันรถยนต์สำหรับสมาชิก การร่วมมือครั้งนี้ก่อให้เกิดผลดีต่อสมาชิก ร.ย.ส.ท. โดยสมาชิกจะได้รับส่วนลดเบี้ยประกันภัยรถยนต์รายปีสุดพิเศษ ซึ่งสิทธิประโยชน์การทำประกันรถยนต์ที่ ร.ย.ส.ท. นำเสนอในครั้งนี้ สมาชิกสามารถนำสิทธิประโยชน์ต่าง ๆ ไปใช้ในกลุ่มประเทศสมาชิก เช่น AAA จากสหรัฐอเมริกา AA จากสหราชอาณาจักร และ JAF จากญี่ปุ่น และในอนาคตอาจจะใช้ได้ทั่วโลก
“ในปัจจุบัน สมาชิก ร.ย.ส.ท. จะได้รับสิทธิพิเศษมากมาย เช่น บริการฉุกเฉินที่รวดเร็วทันใจภายใน 24 ชั่วโมง และสิทธิพิเศษในการท่องเที่ยวตามสถานที่ต่างๆ ทาง ร.ย.ส.ท. ยังเตรียมนำเสนอโปรแกรมสิทธิประโยชน์ด้วยบัตร Show Your Card &amp; Save เพื่อนำไปใช้ท่องเที่ยวในสถานที่ต่างๆทั่วโลกรวมทั้งในประเทศไทย ซึ่งโปรแกรมนี้จะดำเนินการในเร็วๆนี้”นายสมใจนึก กล่าวนายสมใจนึก กล่าวว่า สำหรับโปรแกรม Show Your Card &amp; Save เป็นโปรแกรมที่นำเสนอสิทธิประโยชน์ให้กับสมาชิกในเบื้องต้นกว่า 90 ล้านคนจาก 4 ประเทศ ซึ่งครอบคลุมไปยังสถานที่ต่างๆทั่วโลกมากกว่า 1.64 แสน แห่ง สมาชิกยังจะได้รับส่วนลดในการซื้อของขวัญจากทางออนไลน์และร้านค้าปลีกยอดนิยม ตลอดจนส่วนลดสำหรับการขนส่งพัสดุในช่วงเทศกาลต่างๆด้วย